ER Du KLAR for bursdagsfest??

Pinse kallast ofte for **kyrkja sin bursdag.** Om det ikkje var for koronaen, skulle vi vore saman på ein kjempebursdagsfest i kyrkja. Det må bli ein annan gong.

No håpar vi du har lyst å **lage bursdag heime**, saman med familien i staden.

Helsing oss i Trusopplæringa i Stryn
Beate, Martine og Guro

**Dette kan du gjere:**
1. Lag gelè (i lag med ein vaksen)

2. Møt oss på YouTube frå ei bursdagspynta kyrkje!
Der skal vi fortelje deg kvifor kyrkja har bursdag i pinsa.
(YouTube-kanalen «Kyrkja i indre Nordfjord» fredag 29.mai.)

3. Teikn bursdagsteikning til kyrkja.

4. Lag bursdagsfest! Pynt bordet og lag hattar.

5. Ta bilde av teikninga og festen og send til beate.nes@stryn.kommune.no eller sms 98654244.

Om mamma eller pappa vil dele
i sosiale media må de gjerne merke bilda med
 #Kyrkjaiindrenordfjord #Kyrkjasbursdag

**Informasjon til foreldre/føresette**

I plan for trusopplæring i kyrkja i indre Nordfjord er «Bursdagsfest» til pinse eit tilbod til 2. klassingar. Vi skulle laga langbord, leika, høyrt fortellinga om pinsa og feira skikkeleg barnebursdag. I desse tider kan vi ikkje gjere akkurat dette.

Difor har vi laga ein pakke med bursdagsutstyr som de får heim, og ein liten YouTube-film som de kan sjå saman.

Vi håpar dette kan bli ei kjekk stund for familien ein dag i pinsa. De står fritt til å gjere så mykje, eller så lite ut av det som de sjølv vil.

På YouTube-kanalen vår «Kyrkja i indre Nordfjord» finn de ein liten film med bursdagsfeiring med pinsetema.

De kan også sjekke ut «Kyrkja i indre Nordfjord» på Facebook for fleire tips til pinsefeiring heime.

1. Vi håpar de vil lage bursdagsfest med gele, og bursdagshattar.

2. Sjå den korte bursdagsfilmen med pinsetema som vi har laga.
På YouTube-kanalen vår «Kyrkja i indre Nordfjord» fredag 29.mai

3. Kyrkja ynskjer seg bursdagsteikningar.
Ta bilde av teikninga (gjerne av festen også) og send til beate.nes@stryn.kommune.no eller på sms 98654244.
Om de dele bilde i sosiale media må de gjerne tagge #Kyrkjasbursdag @Kyrkjaiindrenordfjord


Helsing oss i Trusopplæringa i Stryn